CELEX: 32022R0975
Language: hu
Date: 2022-03-17 00:00:00
Title: A Bizottság (EU) 2022/975 felhatalmazáson alapuló rendelete (2022. március 17.) az (EU) 2017/653 felhatalmazáson alapuló rendeletben meghatározott szabályozástechnikai standardoknak az említett rendelet 14. cikkének (2) bekezdésében meghatározott átmeneti rendelkezés meghosszabbítása tekintetében történő módosításáról, valamint az (EU) 2021/2268 felhatalmazáson alapuló rendeletben meghatározott szabályozástechnikai standardoknak az említett rendelet alkalmazásának kezdőnapja tekintetében történő módosításáról (EGT-vonatkozású szöveg)

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/35
               
            
         A BIZOTTSÁG (EU) 2022/975 FELHATALMAZÁSON ALAPULÓ RENDELETE
         (2022. március 17.)
         az (EU) 2017/653 felhatalmazáson alapuló rendeletben meghatározott szabályozástechnikai standardoknak az említett rendelet 14. cikkének (2) bekezdésében meghatározott átmeneti rendelkezés meghosszabbítása tekintetében történő módosításáról, valamint az (EU) 2021/2268 felhatalmazáson alapuló rendeletben meghatározott szabályozástechnikai standardoknak az említett rendelet alkalmazásának kezdőnapja tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a lakossági befektetési csomagtermékekkel, illetve biztosítási alapú befektetési termékekkel kapcsolatos kiemelt információkat tartalmazó dokumentumokról szóló, 2014. november 26-i 1286/2014/EU európai parlamenti és tanácsi rendeletre (1) és különösen annak 8. cikke (5) bekezdésére és 10. cikke (2) bekezdésére,
         mivel:
         
                     (1)
                  
                  
                     Az (EU) 1286/2014 rendelet a lakossági befektetési csomagtermékek, illetve biztosítási alapú befektetési termékek (a továbbiakban: PRIIP-ek) előállítói által elkészítendő, kiemelt információkat tartalmazó dokumentum formájára és tartalmára, illetve a kiemelt információkat tartalmazó dokumentumnak a lakossági befektetők rendelkezésére bocsátására vonatkozó egységes szabályokat állapítja meg annak érdekében, hogy lehetővé tegye a lakossági befektetők számára a PRIIP-ek fő jellemzőinek és kockázatainak megértését és összehasonlítását. Az említett rendelet 32. cikkének (1) bekezdése alapján azonban a 2009/65/EK európai parlamenti és tanácsi irányelv (2) 2. cikke (1) bekezdésének b) pontjában meghatározott alapkezelő társaságok, a 27. cikkében említett befektetési társaságok, valamint az 1. cikkének (2) bekezdésében említett, az ÁÉKBV-k befektetési jegyeire vonatkozó tanácsadást végző vagy azokat értékesítő személyek 2021. december 31-ig mentesültek az említett rendelet szerinti kötelezettségek alól. Amennyiben valamely tagállam a lakossági befektetőknek kínált, ÁÉKBV-nek nem minősülő alapokkal kapcsolatos kiemelt információkat tartalmazó dokumentum formájára és tartalmára alkalmazza a 2009/65/EK irányelv 78–81. cikkében meghatározott szabályokat, úgy az említett rendelet 32. cikkének (1) bekezdésében meghatározott átmeneti rendelkezés alkalmazandó az alapkezelő társaságokra, a befektetési társaságokra és azokra a személyekre, akik ilyen alapok befektetési jegyeivel kapcsolatos tanácsadást végeznek, vagy azokat értékesítik lakossági befektetők számára. Az (EU) 2021/2259 európai parlamenti és tanácsi rendelet (3) módosította az 1286/2014/EU rendeletet az említett átmeneti rendelkezés alkalmazásának 2022. december 31-ig történő meghosszabbítása céljából.
                  
               
                     (2)
                  
                  
                     Az 1286/2014/EU rendelet 8. cikkének (5) bekezdése, 10. cikkének (2) bekezdése és 13. cikkének (5) bekezdése alapján elfogadott (EU) 2017/653 felhatalmazáson alapuló bizottsági rendelet (4) szabályokat állapít meg a kiemelt információkat tartalmazó dokumentumok megjelenítése, tartalma, felülvizsgálata és módosítása, valamint az ilyen dokumentumok rendelkezésre bocsátására vonatkozó kötelezettség teljesítése tekintetében. Az említett felhatalmazáson alapuló rendelet 14. cikkének (2) bekezdése lehetővé tette a PRIIP-előállítók számára, hogy 2019. december 31-ig a 2009/65/EK irányelv 78–81. cikkének megfelelően készített, kiemelt befektetői információkat tartalmazó dokumentumot használják arra, hogy az említett felhatalmazáson alapuló rendelet 11–13. cikkében meghatározott konkrét információkat szolgáltassanak az (EU) 2017/653 felhatalmazáson alapuló rendeletben említett, kiemelt információkat tartalmazó dokumentum helyett, feltéve, hogy az említett felhatalmazáson alapuló rendelet 14. cikkének (1) bekezdésében említett mögöttes befektetési lehetőségek legalább egyike az 1286/2014/EU rendelet 32. cikkében említett ÁÉKBV vagy ÁÉKBV-nek nem minősülő alap. Az (EU) 2019/1866 felhatalmazáson alapuló bizottsági rendelet (5)2021. december 31-ig meghosszabbította az említett átmeneti rendelkezés alkalmazását, az (EU) 2021/2268 felhatalmazáson alapuló bizottsági rendelet (6) pedig módosította az (EU) 2017/653 felhatalmazáson alapuló rendeletet az említett átmeneti rendelkezés alkalmazásának 2022. június 30-ig történő meghosszabbítása céljából.
                  
               
                     (3)
                  
                  
                     Mivel most az (EU) 2021/2259 rendelet 2022. december 31-ig meghosszabbította az 1286/2014/EU rendelet 32. cikkében említett átmeneti rendelkezés alkalmazását, szükséges, hogy az (EU) 2017/653 felhatalmazáson alapuló rendelet is tükrözze ezt a meghosszabbítást, és az átmeneti rendelkezés alkalmazásának 2022. június 30-ról 2022. december 31-ig való meghosszabbítását. Az (EU) 2017/653 felhatalmazáson alapuló rendeletet ezért ennek megfelelően módosítani kell.
                  
               
                     (4)
                  
                  
                     Biztosítani kell, hogy az (EU) 2021/2268 felhatalmazáson alapuló rendelet csak az 1286/2014/EU rendelet 32. cikkében meghatározott átmeneti rendelkezés lejártát követő naptól kezdve legyen alkalmazandó. Az (EU) 2021/2268 felhatalmazáson alapuló rendelet 2. cikkének második bekezdésében meghatározott időpontot ezért módosítani kell. Az (EU) 2021/2268 felhatalmazáson alapuló rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/653 felhatalmazáson alapuló rendelet módosítása
            Az (EU) 2017/653 felhatalmazáson alapuló bizottsági rendelet 18. cikkének harmadik bekezdése helyébe a következő szöveg lép:
            
               „A 14. cikk (2) bekezdését 2022. december 31-ig kell alkalmazni.”
            
         
         
            2. cikk
            Az (EU) 2021/2268 felhatalmazáson alapuló rendelet módosítása
            Az (EU) 2021/2268 felhatalmazáson alapuló rendelet 2. cikkének második bekezdésében a „2022. július 1-jétől” szöveg helyébe a „2023. január 1-jétől” szöveg lép.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 352., 2014.12.9., 1. o.
         
         
            (2)  Az Európai Parlament és a Tanács 2009/65/EK irányelve (2009. július 13.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 302., 2009.11.17., 32. o.).
         
            (3)  Az Európai Parlament és a Tanács (EU) 2021/2259 rendelete (2021. december 15.) az 1286/2014/EU rendeletnek az alapkezelő társaságokra, befektetési társaságokra és az átruházható értékpapírokkal foglalkozó kollektív befektetési vállalkozások (ÁÉKBV) és az ÁÉKBV-nek nem minősülő alapok befektetési jegyeire vonatkozó tanácsadást végző vagy azokat értékesítő személyekre alkalmazandó átmeneti rendelkezés meghosszabbítása tekintetében történő módosításáról (HL L 455., 2021.12.20., 1. o.).
         
            (4)  A Bizottság (EU) 2017/653 felhatalmazáson alapuló rendelete (2017. március 8.) a lakossági befektetési csomagtermékekkel, illetve biztosítási alapú befektetési termékekkel kapcsolatos kiemelt információkat tartalmazó dokumentumokról szóló 1286/2014/EU európai parlamenti és tanácsi rendeletnek a kiemelt információkat tartalmazó dokumentumok megjelenítése, tartalma, felülvizsgálata és módosítása, valamint az ilyen dokumentumok rendelkezésre bocsátására vonatkozó kötelezettség teljesítése tekintetében meghatározott szabályozástechnikai standardok megállapítása révén történő kiegészítéséről (HL L 100., 2017.4.12., 1. o.).
         
            (5)  A Bizottság (EU) 2019/1866 felhatalmazáson alapuló rendelete (2019. július 3.) az (EU) 2017/653 felhatalmazáson alapuló rendeletnek a mögöttes befektetési lehetőségként az 1286/2014/EU európai parlamenti és tanácsi rendelet 32. cikkében említett alapok befektetési jegyeit kínáló PRIIP-előállítókra vonatkozó átmeneti rendelkezés és a szóban forgó cikk szerinti meghosszabbított mentességi időszak összehangolása érdekében történő módosításáról (HL L 289., 2019.11.8., 4. o.).
         
            (6)  A Bizottság (EU) 2021/2268 felhatalmazáson alapuló rendelete (2021. szeptember 6.) az (EU) 2017/653 felhatalmazáson alapuló bizottsági rendeletben meghatározott szabályozástechnikai standardoknak az alátámasztó módszertan és a teljesítmény-forgatókönyvek bemutatása, a költségek bemutatása és az összesített költségmutatók kiszámításának módszertana, a múltbeli teljesítményre vonatkozó információk megjelenítése és tartalma, valamint a több befektetési lehetőséget kínáló lakossági befektetési csomagtermékek, illetve biztosítási alapú termékek (PRIIP-ek) költségeinek bemutatása, valamint az 1286/2014/EU európai parlamenti és tanácsi rendelet 32. cikkében említett alapok befektetési jegyeit mögöttes befektetési lehetőségként kínáló PRIIP-előállítókra vonatkozó átmeneti rendelkezésnek az említett cikkben meghatározott meghosszabbított átmeneti rendelkezéssel való összehangolása tekintetében történő módosításáról (HL L 455I, 2021.12.20., 1. o.).